
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ķīmisko vielu likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Lai nodrošinātu valsts pārvaldes institucionālās sistēmas pilnveidošanu, darbības efektivitāti, optimizāciju un birokrātijas mazināšanu, pieņemts lēmums par Enerģētikas un vides aģentūras (turpmāk – Aģentūra) likvidēšanu, to pievienojot Valsts vides dienestam (turpmāk – Dienests). Atbilstoši Ministru kabinets  2025. gada 26. augusta izdevis rīkojumu Nr. 533 “Par Enerģētikas un vides aģentūras pievienošanu Valsts vides dienestam”.

Izvērtējot abu iestāžu funkcijas, secināts, ka abu iestāžu funkciju ietvari izriet no vieniem un tiem pašiem normatīvajiem aktiem, kā arī Eiropas Savienības politika un izrietošais regulējums vides, klimata un enerģētikas jomā arvien vairāk veido sinerģiju. Abas iestādes dala kompetenci ietekmes uz vidi novērtējuma procedūras īstenošanā, rūpniecisko avāriju riska novērtēšanā, degvielas uzpildes staciju kontroles un ogļūdeņražu ieguves uzraudzības jomā, kā arī citās jomās. Attiecīgi ir acīmredzama iespēja koncentrēt iestāžu kompetences un funkcijas, kā arī konsolidēt darba organizāciju, un tādējādi rast resursus  kapacitātes palielināšanai un samazināt administratīvo slogu iestāžu klientiem.
Iestāžu reorganizācijas rezultātā Dienests pārņem visas Aģentūras pildītās funkcijas un uzdevumus. Atbilstoši Ķīmisko vielu likumā noteiktajam Aģentūra pildīja augstākas iestādes funkciju administratīvā procesa ietvaros, izskatot apstrīdēšanas iesniegumus par valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" (turpmāk - Centrs) izdotajiem  administratīvajiem aktiem, kas attiecas uz darbībām ar ķīmiskām vielām vai maisījumiem, tai skaitā biocīdiem. Arī šī funkcija ir jāpārņem Dienestam. Tāpēc, lai nodrošinātu sabiedrībai skaidri saprotamu regulējumu par iestāžu kompetencēm, izstrādāts likumprojekts "Grozījumi Ķīmisko vielu likumā"(turpmāk - Likumprojekts).
Iebildums
Atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.1 punktam, grozot normatīvo aktu pēc būtības vienlaikus sagatavo arī redakcionālus precizējumus. Ar Ministru kabineta 2024. gada 20. augusta rīkojumu Nr. 689 "Par Valsts reģionālās attīstības aģentūras reorganizāciju" ar 2024. gada 1. septembri ir reorganizēta Valsts reģionālās attīstības aģentūra, nosakot, ka minētās iestādes nosaukums ir Valsts digitālās attīstības aģentūra.
Lai nodrošinātu, ka Ķīmisko vielu likumā tiek lietoti aktuālie iestāžu nosaukumi, nepieciešams veikt redakcionālu precizējumu un norādīt likuma 16.panta ceturtajā daļā korektu iestādes nosaukumu.
1.2. Mērķis
Mērķa apraksts
Aktualizēt Dienesta funkcijas pēc Aģentūras pievienošanas Dienestam, lai nodrošinātu precīzu un sabiedrībai skaidri saprotamu regulējumu par Dienesta kompetenci apstrīdēto administratīvo aktu izskatīšanā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ķīmisko vielu likuma 4.panta trešajā daļā ir noteikta Aģentūras kompetence izskatīt iesniegumus par Centra izdotajiem administratīvajiem aktiem, kas attiecas uz darbībām ar ķīmiskām vielām vai maisījumiem, tai skaitā biocīdiem. Ķīmisko vielu likumā vēl ir minēts Aģentūras iepriekšējais (līdz 30.01.2025.) nosaukums - Vides pārraudzības valsts birojs. Likumā ir norāde uz Vides aizsardzības un reģionālās attīstības ministriju, bet saskaņā ar Ministru kabineta 2024.gada 7.jūnija rīkojuma Nr.446 “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju” 2.punktu Klimata un enerģētikas ministrija ar 2024. gada 1. jūliju pārņem no Vides aizsardzības un reģionālās attīstības ministrijas vides aizsardzības politikas jomu (izņemot dabas aizsardzības jomu). 
Ķīmisko vielu likuma 16.panta ceturtajā daļā tiek lietots iestādes nosaukums "Valsts reģionālās attīstības aģentūras", lai gan ar Ministru kabineta 2024. gada 20. augusta rīkojumu Nr. 689 "Par Valsts reģionālās attīstības aģentūras reorganizāciju" ar 2024. gada 1. septembri ir reorganizēta Valsts reģionālās attīstības aģentūra, nosakot, ka minētās iestādes nosaukums ir Valsts digitālās attīstības aģentūra. Lai nodrošinātu, ka Ķīmisko vielu likumā tiek lietoti aktuālie iestāžu nosaukumi, nepieciešams veikt redakcionālu precizējumu un norādīt likuma 16.panta ceturtajā daļā korektu iestādes nosaukumu.
Problēmas un risinājumi
Problēmas apraksts
Pēc Aģentūras pievienošanas Dienestam Ķīmisko vielu likumā iekļautās Aģentūras funkcijas pārņem Dienests. Neveicot grozījumus Ķīmisko vielu likumā, sabiedrībai nebūs skaidra Centra izdoto administratīvo aktu ķīmisko vielu un maisījumu izmantošanas jomā apstrīdēšanas kārtība, jo tāda kompetence būs noteikta likvidētai iestādei. Apstāklis, ka Dienests pārņem Aģentūras funkcijas, automātiski nenozīmē, ka Dienests iegūst arī augtākas iestādes statusu administratīvā procesa ietvaros. 
Ķīmisko vielu likumā nav norādīts atbilstošais kompetentās ministrijas nosaukums. 
Ar Ministru kabineta 2024. gada 20. augusta rīkojumu Nr. 689 "Par Valsts reģionālās attīstības aģentūras reorganizāciju" ar 2024. gada 1. septembri ir reorganizēta Valsts reģionālās attīstības aģentūra, nosakot, ka minētās iestādes nosaukums ir Valsts digitālās attīstības aģentūra. Ķīmisko vielu likumā  lietotais iestādes nosaukums nav aktualizēts, tāpēc nepieciešams veikt redakcionālu precizējumu un norādīt likuma 16.panta ceturtajā daļā korektu iestādes nosaukumu.
Risinājuma apraksts
[1] Ķīmisko vielu likuma 4.panta trešā daļa paredz, ka Centrs Vides aizsardzības un reģionālās attīstības ministrijas deleģēta valsts pārvaldes uzdevuma ietvaros izdod administratīvos aktus, kas attiecas uz darbībām ar ķīmiskām vielām vai maisījumiem, tai skaitā biocīdiem. Šos administratīvos aktus var apstrīdēt Aģentūrā, savukārt Aģentūras lēmumu var pārsūdzēt tiesā. Likumprojekts paredz grozīt Ķīmisko vielu likuma 4.panta trešo daļu un paredzēt, ka turpmāk Centra izdotos administratīvos aktus varēs apstrīdēt Dienestam, kura vārdā iesniegumu izskatīs un lēmumu pieņems Dienesta ģenerāldirektors. Nav citas iestādes ar kompetenci vides jomā, tai skaitā par ķīmisko vielu jautājumiem, kurai varētu deleģēt šo administratīvo aktu apstrīdēšanas iesniegumu izskatīšanu. [2] Likumprojekts tāpat paredz precizēt iestāžu kompetenci saskaņā ar Ministru kabineta 2024. gada 7. jūnija rīkojuma Nr. 446 “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju”  2. punktu, kas paredz, ka Klimata un enerģētikas ministrija ar 2024. gada 1. jūliju pārņem no Vides aizsardzības un reģionālās attīstības ministrijas vides aizsardzības politikas jomu, kā arī Dienesta un Centra nodošanu tās pārraudzībā saskaņā ar minētā rīkojuma 11. punktu. Attiecīgi Ķīmisko vielu likuma 4.panta trešajā daļā tiek noteikts, ka Klimata un enerģētikas ministrija deleģē Centram valsts pārvaldes uzdevumus. Savukārt Dienests kontrolē darbības ar ķīmiskām vielām, maisījumiem, ķīmiskajām vielām izstrādājumos, apstrādātiem izstrādājumiem un biocīdiem ražošanā un profesionālā lietošanā, izņemot citu iestāžu kompetencē nodotās kontroles darbības. [3] Lai nodrošinātu tiesiskās noteiktības principa ievērošanu un vienotu pieeju par Centra izdotajiem lēmumiem iesniegto apstrīdēšanas iesniegumu izskatīšanā, tiek papildināti Ķīmisko vielu likuma pārejas noteikumi. Pārejas noteikums nepieciešams, lai nodrošinātu jau uzsākto lietu, kas ierosinātas saskaņā ar līdzšinējo šā likuma 4. panta trešās daļas redakciju, izskatīšanas nepārtrauktību. Proti, lai arī pēc grozījumu stāšanās spēkā šīs lietas izskatītu institūcija, kurai ar jauno regulējumu paredzēta kompetence attiecīgajā jautājumā - Valsts vides dienesta ģenerāldirektors. Tādējādi tiek nodrošināts procesuālais pēctecīgums.[4] Ar Ministru kabineta 2024. gada 20. augusta rīkojumu Nr. 689 "Par Valsts reģionālās attīstības aģentūras reorganizāciju" ar 2024. gada 1. septembri ir reorganizēta Valsts reģionālās attīstības aģentūra, nosakot, ka minētās iestādes nosaukums ir Valsts digitālās attīstības aģentūra. Lai nodrošinātu, ka Ķīmisko vielu likumā tiek lietoti aktuālie iestāžu nosaukumi, nepieciešams veikt redakcionālu precizējumu un norādīt likuma 16.panta ceturtajā daļā korektu iestādes nosaukumu, aizstājot vārdus "Valsts reģionālās attīstības aģentūras" ar vārdiem "Valsts digitālās attīstības aģentūras".
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Komersanti, kuri profesionāli veic darbības ar ķīmiskām vielām un maisījumiem.
Ietekmes apraksts
Komersanti, kas veic darbības ar ķīmiskām vielām, būs informēti un skaidri zinās savas tiesības apstrīdēt administratīvos aktus. 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts vides dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/d78c4233-2e6b-4490-9d9b-3c29b3e2b735
6.3. Sabiedrības līdzdalības rezultāti
Sabiedrības līdzdalības procesa laikā tika iesniegts 21 viedoklis. Viedokļus iesniedza, Evita Maļinovska, Andris Kontants, Beata Āboliņa, Inta Putāne, Andris Aress, Dainis Jura dēls, Inguna Lucia Lillefura, Dace Smiltiņa, biedrība “Drosme darīt”, biedrība “Mēs Ēdolei”, biedrība "Kurzemes vides aizsardzības asociācija",  Šķirnes saglabāšanas apvienība "Zilā govs", "Pāvilostas kultūrvēsturiskais vides centrs", biedrība "Tīra mana Tēvu zeme" un 7 neidentificētas fiziskas personas. Viedokļos tika norādīts, ka sabiedrības apspriešanai tiek nodotas iestāžu nosaukumu maiņa un apvienošana. Šādi grozījumi vājina vides aizsardzības normas, kā arī pazūd iespēja veikt neatkarīgu iestādes darba izvērtējumu. Grozījumi apdraud tiesiskumu, sabiedrības līdzdalību un efektīvu vides aizsardzību. Šie viedokļi netika ņemti vērā.
Pamatojums, kāpēc šie viedokļi netika ņemti vērā: Lai pilnveidotu valsts pārvaldes institucionālo sistēmu un nodrošinātu tās darbības efektivitāti, optimizāciju un birokrātijas mazināšanu, Enerģētikas un vides aģentūra tiek likvidēta, pievienojot to Valsts vides dienestam, saskaņā ar Ministru kabineta 2025. gada 26. augusta  rīkojumu Nr. 533 “Par Enerģētikas un vides aģentūras pievienošanu Valsts vides dienestam” un ievērojot Valsts pārvaldes iekārtas likuma 15. panta ceturtās daļas 1. punktu.
Valsts pārvaldes iekārtas likuma 10. pantā ir nostiprināti galvenie valsts pārvaldes darbības principi, un īpaši uzsver principus - "valsts pārvalde darbojas sabiedrības interesēs, ir pakļauta likumam un tiesībām" un  "īstenojot valsts pārvaldes funkcijas, tai nav savu interešu". Tāpēc administratīvā akta apstrīdēšanas gadījumā jebkuram lēmumam  – neatkarīgi no tā, vai to pieņemtu Enerģētikas un vides aģentūra vai Valsts vides dienests – jāatbilst normatīvajiem aktiem. 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts vides dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Paplašināsies Dienesta uzdevumi. Dienests turpmāk pārskatīs Centra izsniegtos administratīvos aktus, kas attiecas uz darbībām ar ķīmiskām vielām vai maisījumiem, tai skaitā biocīdiem, ja tie tiks apstrīdēti.  

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Likumprojekts aktualizē Dienesta funkcijas, kas izriet no Aģentūras pievienošanas Dienestam. 
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

